

**Blindes Jul, DBS Aalborg**

**v/distributører**

**Torben Gjering Frederiksen, Bakkegårdsvej 60 9000 Aalborg. mobil: 30 49 59 20 - mail: blindesjul@dbsaalborg.dk**

**Bruno Hjorth, Monicasvej 3 9630 Løgstør, mobil: 29 53 57 mail blindesjul@dbsaalborg.dk**

# **Til sælgere af Blindes Jul 2024**

Du/I bydes velkommen som sælger af Blindes Jul år 2024

Jeg håber at du/I glæder jer til at komme i gang med salget. Vi skal gerne i år have solgt alle vores blade og gerne flere til.

Dansk Blindesamfund bliver, ligesom så mange andre organisationer, skåret kraftigt i tilskud fra kommunerne og vores udgifter stiger kraftigt. Derfor har vores medlemmer meget brug for overskuddet fra salget af Blindes Jul til at komme på kurser og til andre sociale arrangementer, til hjælp og støtte i hverdagen.

Jeg håber derfor, at du/I har masser af energi samt lyst til at gå i gang.

# **Modtagelse af bladene:**

Bladene sendes med fragtmand, så de afleveres til den enkelte sælger i perioden fra **den 21. oktober til den 25. oktober 2024. Vær derfor opmærksom på om du har meddelt korrekt adresse og stillested til os.**

Du/I bedes straks ved modtagelsen kontrollere, at det er det rette antal blade.

Ring eller skriv til os hvis du ikke har modtaget det rette antal blade.

**Salgsperiode:**

Salgsperioden er fra modtagelse af bladene og frem til den 23. december, og salget skal helst påbegyndes senest den første uge i november.

**Salget gives frit den 30. november**,dvs. at du efter den dato må sælge bladene, hvor du har lyst – du er altså ikke begrænset af det område, som du har fået tildelt.

Skulle du blive syg eller af anden grund ikke kan sælge dine blade, så vær sød straks af give besked til os, hvert solgt blad tæller.

Sælg **KUN I EGET SALGSDISTRIKT** indtil 30. november og sælg *ikke i butikker*, *på sygehuse, på arbejdspladser*før du har fået lov af den/de personer, som råder på stedet. Er i vidende om julemarkeder et sted og du har lyst til at sælge der så kontakt os først så vi kan lave aftale.

# **Afregning:**

Prisen for bladet er kr. 30,00 hvoraf du må beholde kr. 6,00 pr. blad, således at du **afregner kr. 24,00 pr. solgt blad**.

Når halvdelen af bladene er solgt bedes et a’conto beløb indbetalt på kredsens konto i **Danske Bank - reg. nr. 3001 kontonr. 13187428** Du kan også bruge DBS Aalborgs Blindes jul MobilPay nummer 70 38 28.

**Opgiv dit navn ved indbetalingen, så kan beløbet nemmere identificeres).**

Hvis du har modtaget 200 blade eller derunder, kan disse dog afregnes samlet.

Vi er behjælpelige hvis du har problemer med at få indbetalt kontante beløb. Ring og lav aftale med os.

**Absolut seneste frist for afregning af bladene er den 23. december 2024**

Kontakt os hurtigst muligt, hvis du/I får problemer med salget herunder sygdom o.l, vi har brug for at få alle blade solgt i år.

**Blade, som ikke er blevet solgt, skal efter kontakt med os returneres, men vi kan aftale, at de bliver afhentet.**

# **Gode råd:**

En god ide er at læse bladet, inden du påbegynder salget - det giver selvtillid - du vil bedre være i stand til at sælge.

Giv dig god tid til at vente på, at der bliver lukket op, når du har ringet på, gå aldrig uopfordret ind. Optræd høfligt og venligt og fortæl, hvad du sælger. Husk også at oplyse, at overskuddet ved salget anvendes ubeskåret **lokalt** til blinde og svagtseende. Det er en god ide at takke for handelen og evt. ønske god jul.

Det kan evt. være en god ide at lave et skilt med rimelig stor skrift med en kort information om, at man sælger Blindes Jul, som man kan holde op ved ansigtet, når man ringer på døren, så kunden kan se det gennem rude eller dørspion i døren. Mange ældre er bange for at lukke op, når der bliver ringet på døren, og de kan måske beroliges, når de kender gæstens ærinde, inden de lukker op. Vi kan være behjælpelige med en sådan seddel.

Det er desuden en god ide at medtage byttepenge.

Mobilepay er en rigtig god ide, da mange ikke har kontanter. Man kan i Mobilepay oprette en Box, så indbetalinger vedr. solgte blade og afregninger til Blindes Jul holdes adskilte fra ens private ind- og udbetalinger. Eventuelle gebyrer for denne service må fratrækkes i forbindelse med afregning til Blindes Jul for solgte blade. Der er også mulighed for, at Blindes Jul opretter et specielt Mobilepay nummer til de sælgere, som ønsker det, men der vil sælgeren ikke selv kunne gå ind på kontoen og se de modtagne indbetalinger. Det skal vi som distributører gøre, og vi kan så sende en udskrift over modtagne indbetalinger på dette nummer én gang ugentligt.

Torben er gerne behjælpelig med vejledning mht. Mobilepay Box.

Undgå at sælge i den gode TV-sendetid. Et godt tidspunkt er mellem kl. 16,00 til kl. 19,00 samt lørdage og søndage mellem kl. 10,00 og kl. 17,00.

Efter disse små tips har du næsten solgt bladet. Du har været med til skabe en tradition for køberen.

Pengene bliver færre og færre og konkurrencen med andre blade o.l. er større jo tættere, vi kommer på julen, så derfor: - **start så hurtigt som muligt** og du bedes så vidt muligt være **næsten færdig med dit distrikt i den første uge i december. Skulle du ønske flere blade så kontakt os endelig også hvis du vil gå et andet sted udover dit tildelte distrikt.**

***I ønskes alle et godt salg.***

Med venlig hilsen

Bruno Hjorth mobil 29 53 57 og Torben Frederiksen mobil 30 49 59 20 fælles mail blindesjul@dbsaalborg.dk